Фиона Сампсън
Пасторал от хилядолетната книга с шаблони

Превод от английски: Светослав Митев, 2002

chitanka.info

Идат кравите на монахините, във порцеланова украса

те се движат тъй изящно

през Ийст Хейфийлд;

натурално ехо във браздите на дъба;

птици се изплъзват с меки

и раздиращи звуци в прегрятия въздух.

Долу край полето са подобни на петна

тия морски сенки:

неволни знаци

на вглъбената реалност

където ние се понасяме

сред хвърлената бяла детелина

и гледаме своите грижи.

— И след хилядолетието какво остава?

Или какво е тук сега? За тоя живот Великият пост

— има привкус на осемнайсти век —

от книга с шаблони;

и всеки пасторал става нелеп,

като крава, с добросъвестна грижа.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.